volunteers | going outwords & inwords
Posted by goingoutwordsandinwords on May 10, 2018 in Community
Tags: community, flood, gratitude, Missoula, missoula flood, Montana, volunteers Magic Docking - VS.NET Style - CodeProject 11,189,870 members (71,975 online)
Last Visit: 31-Dec-99 19:00 Last Update: 30-Jan-15 8:18Refresh1 Geen testament, wat nou? - Jou Geld | Solidariteit WêreldJou Geld | Solidariteit Wêreld
Tuis › Artikels › Geen testament, wat nou?
Dit is baie belangrik om 'n testament te hê anders beteken dit alles waarvoor jy jou lewe lank gewerk het word intestaat verdeel, ongeag wie jy is of hoeveel bates jy nalaat.
Die dood is 'n sekerheid en niemand van ons weet wanneer dit gaan wees nie.
Om 'n testament op te stel, is nie iets wat jy moet uitstel nie; doen dit liewer so gou as moontlik om latere probleme te vermy. Indien jy 'n testament nalaat, weet almal wat jou wense is en jy maak dit ook makliker vir dié wat agterbly.
Jy wil dalk nie hieraan dink nie, maar dink dan ten minste aan dié wat agterbly!
By die afwesigheid van 'n testament het jou geliefdes geen toegang tot jou geld terwyl jou boedel onder die hof se toesig uitgepluis word nie.
Ongeldig of verlore
Dit is moontlik dat 'n oorledene wel 'n testament nalaat, maar dat die testament ongeldig is of nie voldoen aan die vereistes van 'n geldige testament nie. Of miskien het die oorledene 'n geldige testament nagelaat, maar dit kan nêrens gevind word nie.
In al hierdie gevalle sal so 'n oorledene se boedel vererf ingevolge die Wet op Intestate Erfreg (Wet 81 van 1987). Hierdie wet is van toepassing op alle Suid-Afrikaanse inwoners, ongeag hoe ryk of hoe arm jy is.
Dit gebeur ook dat sekere dele van 'n testament geldig is en sekere dele nie. Dan sal die dele waarna die testament verwys en wat geldig is, vererf ingevolge die bepalings van die testament, en die dele waarna die testament nie verwys nie sal intestaat vererf.
Daarom is dit baie belangrik om nie sonder 'n testament te sterf nie en indien daar 'n testament is, om seker te maak dat die hele dokument geldig en op datum is en voldoen aan al die vereistes en dat daar gehandel is met die bates.
Intestate erfopvolging: Wie kry wat?
Indien die persoon wat sterf 'n gade agterlaat maar geen kinders nie, sal die gade die hele boedel erf.
As die gade oorleef met nakomelinge: Die oorlewende gade erf 'n kindsdeel of tot en met R125 000, wat ook al die grootste is, terwyl die nakomelinge die oorskot erf.
'n Kindsdeel word bepaal deur die monetêre waarde van die boedel (soos op die sterfdatum) te deel deur die aantal kinders van die oorledene wat óf die oorledene oorleef het óf voor hom gesterf het en oorlewende nakomelinge agterlaat, plus een.
Nakomelinge met geen oorlewende gade: Die boedel word eweredig verdeel tussen hulle. Ingevolge die bepalings van die Wet op Intestate Erfopvolging van 1987, word 'n aangenome kind geag 'n nakomeling te wees.
Die algemene beginsel is dat 'n oorlede persoon se boedel eweredig verdeel sal word tussen die onderskeie kinders. Indien een of meer van die kinders voor die oorledene gesterf het, kan elke kind van dié oorlede kind van die erflater die oorlede kind se plek inneem, en laasgenoemde se deel sal dan eweredig verdeel word tussen die kinders van die oorlede kind.
Indien daar geen gade of nakomelinge is nie maar albei ouers lewe, sal elkeen die helfte van die intestate boedel erf. Indien een ouer leef, kry hy of sy helfte, terwyl die ander helfte aan die nakomelinge van die oorlede ouer sal gaan. Indien die oorlede ouer geen nakomelinge het nie sal die langslewende ouer die hele boedel erf.
Geen gade, nakomelinge of ouers in lewe, maar wel 'n broer of suster (of sy of haar nakomelinge): In hierdie geval sal helfte van die boedel geërf word deur die nakomelinge van die oorlede moeder (per stirpes) en die ander helfte deur die nakomelinge van die vader (per stirpes). Per stirpes is waar 'n oorledene se kind se kinders in laasgenoemde se plek kan erf. Dit kan voortgesit word deur enige getal toekomstige generasies. Volle broers en susters (of hulle nasate) erf dus deur albei ouers terwyl halfbroers en -susters (of hulle nasate) erf deur die ouer wat gemeenskaplik is aan hulle en die oorledene (in die reg bekend as met volle hand of met halwe hand erf). Indien nasate van slegs een ouer leef, sal hulle die hele boedel erf.
Dit is duidelik dat intestate erfopvolging liefs nie 'n opsie moet wees nie en soms moeilik is om te verstaan. Raadpleeg eerder 'n professionele persoon om 'n goeie testament op te stel, selfs al kos dit jou 'n bietjie geld.